4 Mindeskrift for J. Steenstrup. XXXIV. 



det udtørrende Dynd. Mochlonyx-LdLryen danner ingen Undtagelse fra den almindelige 

 Regel. 



Arten forekommer som Larve kun i 3 — 4 Uger, og disse ligger paa et Tidspunkt, 

 hvor man knapt nok rigtig er begyndt at gøre Exkursioner; intet Under derfor, at man 

 ikke har fundet den. Resten af sin Levetid tilbringer Arten enten som Imago eller som 

 Æg; Puppestadiet varer kun nogle faa Dage. Det er mere end usandsynligt, at Imago- 

 stadiet varer ret længe ; Arten oversomrer og overvintrer vistnok som Æg, men da dette 

 endnu ikke er nærmere undersøgt, kan intet sikkert siges (se Galli-Valerio og Ro- 

 CHAZ DE JoNGH (1910 p. 25)). Inden Isen er tøet op, findes de ganske spæde, kun faa 

 mm. lange Larver ; før Maj er de forvandlede til Pupper. Dette f oregaar i Modsæt- 

 ning til Corethra og i Overensstemmelse med Meinerts Angivelse i Vandets Overflade. 

 Her i Landet udklækkes næppe mer end en Generation. 



Ligesom CoreiAra-Larven staar M ochlony x-hdirven vandret svævende i Vandlagene; 

 men medens Corethra, hvis Tracheesystem som bekendt er fuldkommen lukket, aldrig 

 kommer til Overfladen, søger Mochlonyx-hair\en, der har et aabent Tracheesystem nu og 

 da op til denne. En hermed modstridende Angivelse (W.-L. 1908 p. 516) er urigtig. 

 Afspærrer man den fra Luften, bliver den efter nogle Timers Forløb urolig. Giver man 

 atter Passagen fri, bliver den længe hængende i Overfladen. 



Vore tre Gulicideslægter : Culex, Anopheles og M ochlony x skal alle til Overfladen 

 for at aande; de har alle tre aabent Tracheesystem. Den Maade, hvorpaa de tre Slægter 

 under Respirarionen forstøtter sig til Overfladehinden (The surface film. Miall 1895 

 p. 12) er imidlertid ganske forskellig, men dette er hidtil ikke fuldt forstaaet. 



De to førstnævnte Slægter forholder sig for saa vidt ens, som de begge er udstyrede 

 med Ophængningsapparater, hvilke de udfolder paa Overfladehindens Overside; derved 

 trykkes denne skaalformet nedad, og i det de tager denne Hindes Sammenhængskraft 

 i Brug, hænger de ned fra samme og bæres af den. I det Øjeblik de slipper Overflade- 

 hinden, synker de, hvis Svømmebevægelsen indstilles, nedad; de er begge tungere end 

 Vandet, underkompenserede og vedbliver med at synke, til de naar Bunden. 



Forskellen mellem de to Slægter er den ofte fremhævede, at Culex hænger i lodret 

 Stilling ned fra Overfladen, Anopheles derimod i udstrakt, horizontal Stilling. Culex 

 hele Ophængningsapparat er den flade Skaal omgivet af 5 Hudfolder, hvori Spiraklerne 

 udmunder; de 5 Hudfolder slaas ud paa Vandhinden; med Lupen iagttages tydeligt, 

 at denne er skaalformet nedsænket, Naar Culex-Laæven søger bort fra Overfladen, luk- 

 ker den de 5 Spidser sammen; disse indeslutter gærne en Luftblære, der kommunicerer 

 med Tracheeluften. Er denne Blære meget stor, foregaar den passive Nedsynkning over- 

 maade langsomt, og kortvarige Svævestillinger kan under Faldbevægelsen forekomme. 

 Naar Larven atter som oftest aktivt søger op til Overfladen, smækker den Hudfolderne op ; 

 den Luftblære disse har omsluttet, faar, idet den springer. Overfladehinden til at briste. 



